37 



ducit, in abdomen , ac pcdem se se immittit, cunctisque prospicit partibus ea- 

 dem constituentibus, quemadmodum etiam brancbiis. Aorta superior, praeter 

 arterias pericardii, atque coronarias, totum fere cor circumambientes, universis 

 prospicit pallii partibus, et peculiari vasculorum lacteorum systemati, a commu- 

 ni veluti cisterna proficiscentium , et super pallium praesertim se se distri- 

 buentium. 



Secus exteriores auricularum limbos brancbiarum bases excurrunt , auriculis 

 ipsis , pallio, atque abdominis basi coalescentes ; adeo ut branchiae ipsae inter pal- 

 lium, atque abdomen locatae conspiciantur. Sunt ipsae vasis amplis pectinatis, 

 ramosisque undique refertae , ac sacculis plurimis seriatim dispositis praeditae 

 pro ovis recipiendis, ac retinendis usque ad maturitatem. 



Pes revera nibil aliud est , quam abdominis productio, substantia spongioso- 

 musculosa firmissima, ac mirifice implicata, quam cavernosam recte diceres, con- 

 flatus. In cunctis Molluscis, sive subsilientibus, sive repentibus nonnisi unicus; 

 quaedam autem ipso penitus destituuntur. Ejus forma in genere vel teres, subu- 

 lata, clavata; vel depressiuscula, lanceolata, obovata, falcata , semilunata etc. . 

 Reapse vero est in omnibus protheiformis, ac secundum multiplices, quos pro 

 animalis lubitu motus gerit, respective varius,ob incredibilem, qua pollere cer- 

 nitur, vim contractilem, atque insignem irritabilitatem. 



Pallium denique, sive illa Molluscorum pars, quae interiorem valvarum fa- 

 ciem universam penitus obducit, ac totum eorum corpus, dum in valvis ipsis re- 

 ceptum est, obvelat undequaque , tribus praecipue partibus constat; membrana 

 scilicet, musculis, et trachaeis . Membrana pallii proprie dicta totam pallii am- 

 plitudinem complectitur usque ad marginem; ejusque limites definit ; et nihil 

 aliud est, nisi membrana tenuissima cum peritonaeo, dorsum Mollusci obducen- 

 te, continua. Duplex ejus lamella in aliquibus Molluscis est omnino manifesta, 

 et ovarii ramulis, vel humore sanguineo referta, praeter vasculos exilissimos la- 

 ctescenti materia turgidos. Circa ejus limbum extenditur musculus orbicularis , 

 ex innumeris tendinosis lacertis,omnimode interse mutuo decussantibus,compa- 

 ctus , quorum ope interiori testae limbo circumundique , ac firmissime coalescit ; 

 margine explanato, undulato, fimbriato , vel cirrato . Pallii membranae adne- 

 ctuntur in primis musculi adductores , ad valvas ad se invicem adducendas desti- 

 nati; deinde trachaeae, sivefistulaemusculosaevaldecontractiles,rictu exteriori 

 plerumque cirrato, respirationi , foecum excretioni, interdum etiam ovorum. ex- 

 pulsioni inservientes : postremo trachaearum earumdem musculi retractores val- 

 vis affixi. 



